钦定古今图书集成/历象汇编/乾象典/第077卷 > 《观象玩占》 > 《总叙雷电》
## 钦定古今图书集成/历象汇编/乾象典/第077卷 > 《观象玩占》 > 《总叙雷电》

雷于天地为长子，主发生。二月出地，百八十日，雷出
则万物出。八月入地，百八十日，雷入则万物入。“入则除害，出则兴利”，人君之柄也。

《春秋繁露》曰：霹雳者，金气也。一云：雳雳振物也。《释名》
曰：“霹雳，折也，所历皆破。折，震，战也，所击辄破，若攻也。”
京房曰：“霆者，金之馀气也。金者，内鉴而外冥。”

“电”，阳精之发见也。“先电而后雷随之”者。阳胜阴也。“正
雷先鸣而后电者。”阴胜阳也。